16 greinar fyrir 16 daga átaki gegn kynbundnu ofbeldi Þann 25. nóvember , á alþjóðlegum baráttudegi gegn ofbeldi gegn konum , hófst sextán daga átak gegn kynbundnu ofbeldi . Átakinu lauk þann 10. desember , á alþjóðlega mannréttindadeginum . Dagsetningarnar tengja því saman , á táknrænan hátt , kynbundið ofbeldi og mannréttindi . Markmið átaksins er að knýja á um afnám alls kynbundins ofbeldis og hvetja til opinnar umræðu og vitundarvakningar meðal almennings . Kynbundið ofbeldi er ein af verstu birtingarmyndum kynjamisréttis og fyrirfinnist í öllum samfélögum , þar á meðal á Íslandi . Bæði konur og karlar upplifa kynbundið ofbeldi , en konur og stúlkur eru meirihluti þeirra sem verða fyrir slíku ofbeldi . Í ár er yfirskrift 16 daga átaksins að stöðva kynbundið ofbeldi á vinnustöðum . Umræða um kynbundið ofbeldi á vinnustöðum er þörf í samfélaginu ef marka má fyrstu niðurstöður úr rannsókninni Áfallasögur kvenna sem birtar voru í mars á þessu ári . Þar kemur fram að ein af hverjum þremur konum hefur orðið fyrir kynferðislegri áreitni eða ofbeldi í starfi eða námi . Frá 25. nóvember til 10. desember birti Fréttablaðið grein á hverjum degi sem skrifaðar voru til að vekja athygli á þema átaksins . Lesa má þær allar hér að neðan .